CELEX: 62009CA0199
Language: el
Date: 2010-12-02 00:00:00
Title: Υπόθεση C-199/09: Απόφαση του Δικαστηρίου (τρίτο τμήμα) της 2ας Δεκεμβρίου 2010 [αίτηση του Augstākās tiesas Senāts (Δημοκρατία της Λεττονίας) για την έκδοση προδικαστικής αποφάσεως] — Schenker SIA κατά Valsts ieņēmumu dienests [Κανονισμός (ΕΟΚ) 2454/93 — Διατάξεις εφαρμογής του κοινοτικού τελωνειακού κώδικα — Άρθρο 6, παράγραφος 2 — Αίτηση παροχής δεσμευτικής δασμολογικής πληροφορίας — Έννοια του ενός μόνον είδους εμπορευμάτων ]

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/4
            
         Απόφαση του Δικαστηρίου (τρίτο τμήμα) της 2ας Δεκεμβρίου 2010 [αίτηση του Augstākās tiesas Senāts (Δημοκρατία της Λεττονίας) για την έκδοση προδικαστικής αποφάσεως] — Schenker SIA κατά Valsts ieņēmumu dienests
   (Υπόθεση C-199/09) (1)
   
   (Κανονισμός (ΕΟΚ) 2454/93 - Διατάξεις εφαρμογής του κοινοτικού τελωνειακού κώδικα - Άρθρο 6, παράγραφος 2 - Αίτηση παροχής δεσμευτικής δασμολογικής πληροφορίας - Έννοια του «ενός μόνον είδους εμπορευμάτων»)
   2011/C 30/06
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   Schenker SIA
   
      κατά
   
   Valsts ieņēmumu dienests
   
      Αντικείμενο
   
   Αίτηση για την έκδοση προδικαστικής αποφάσεως — Augstākās tiesas Senāts — Ερμηνεία του άρθρου 6, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253, σ. 1) — Έννοια του «ενός μόνον είδους εμπορευμάτων» — Εμπορεύματα τα οποία παρουσιάζουν διαφορές ως προς την ποιότητα ή ως προς τα χαρακτηριστικά, πλην όμως μπορούν να καταταγούν στον ίδιο κωδικό της συνδυασμένης ονοματολογίας — Παροχή μίας μόνο δεσμευτικής δασμολογικής πληροφορίας για το σύνολο των ως άνω εμπορευμάτων ή παροχή πολλών ειδικών δασμολογικών πληροφοριών για καθένα από τα εμπορεύματα αυτά
   
      Διατακτικό
   
   Το άρθρο 6, παράγραφος 2, του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου για τη θέσπιση του κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 1602/2000 της Επιτροπής, της 24ης Ιουλίου 2000, έχει την έννοια ότι αίτηση παροχής δεσμευτικής δασμολογικής πληροφορίας μπορεί να αφορά διαφορετικά εμπορεύματα εφόσον αυτά εμπίπτουν σε ένα μόνον είδος εμπορευμάτων. Μόνον εμπορεύματα τα οποία παρουσιάζουν παρόμοια χαρακτηριστικά και των οποίων τα στοιχεία διαφοροποιήσεως ουδόλως επηρεάζουν τη δασμολογική τους κατάταξη μπορούν να θεωρηθούν ότι εμπίπτουν σε ένα μόνον είδος εμπορευμάτων κατά την έννοια της εν λόγω διατάξεως.
   
      (1)  ΕΕ C 193 της 15.8.2009.